Lav et referat af nedenstående tekst:

Tekst:
- Salget af partoutbilletter starter nu!! Sådan lød opslagsteksten fra Nibe Festival i formiddags ved 10-tiden på festivalens Facebookside efterfulgt af nogle fest-emojies. Beskeden nåede tydeligvis frem til massevis af folk, for mange fik travlt med at sikre sig næste sommers billet, og det var der måske en helt særlig grund til. Festivalen kører nu en ny billetprocedurer, hvor billetterne stiger i ”pristrapper” efter antal solgte. De første 500 billetter var derfor sat drastisk ned, så var man vaks ved tasterne kunne hver enkelt partoutbillet købes for 1375 kroner - 700 kroner billigere end hvad billetterne ellers kommer til at koste ved indgangen. - Har aldrig helt ro i maven Interessen skulle dog tilsyneladende vise sig at være så stor, at hjemmesiden slet ikke kunne følge med, og de tekniske problemer betød, at Nibe Festival måtte lukke for billetsalget, og i to omgange udskyde det en halv time. Systemet var ved 11-tiden fortsat ikke klar til de hungrende festivalsgængere, og derfor måtte billetsalget udskydes til søndag klokken 19:00. - Vi beklager dybt, at billetsalgsstarten i dag søndag klokken 10, på grund af stor søgning på og til billetsalget, blev skæmmet af tekniske udfordringer. Det var derfor desværre nødvendigt at lukke salget, skrev Nibe Festival på sin egen hjemmeside. Peter Møller Madsen fra Nibe Festival, glæder sig over den opbakning, som Nibe Festival har mødt efter hjemmesidens sammenbrud, og han takker folk for at være forstående. Nu krydser han fingre for, at alt er i orden. - Jeg har aldrig helt ro i maven, men et scenarie som det her er jo aldrig sket før, og en masse folk har arbejdet på at få det hele op at stå igen, så jeg forventer, at alt spiller klokken 19:00, siger Peter Møller Madsen. Udlodder gulerod Flere nåede at købe billet, før salget blev lukket, og dem der nåede at få en bekræftelse fra billetten.dk, skal ikke foretage sig yderligere. Deres billet er fortsat i hus, oplyser Nibe Festival. Som plaster på såret har festivalen valgt at sælge yderligere 500 partoutbilletter til 1375 kroner. Billetterne kan som sagt købes søndag klokken 19:00. Nibe Festival 2023 foregår fra 28. juni til 1. juli, og inklusiv medhjælpere er der 18.000 i skoven i løbet af festivalsdagene. I løbet af festivalen kan gæsterne blandt andre se frem til at opleve The Minds of 99, som torsdag blev offentliggjort som et af hovednavnene.

Referat:
Nibe Festival sætter endnu flere nedsatte billetter til salg efter billetkaos.